ปัตตานีพร้อม เปิดมัสยิดละหมาดวันศุกร์ หลังปิดหนีโควิดนานกว่าเดือน 
ประธานคณะกรรมการอิสลามปัตตานี มั่นใจ พร้อมเปิดมัสยิดละหมาดในวันศุกร์พรุ่งนี้ หลังปิดมานานร่วมเดือน กำชับมาตรการคุมเข้มผู้เข้าออก ทำความสะอาดทั้งภายในภายนอกเมื่อเวลา 10.30 น.วันที่ 14 พ.ค. ที่มัสยิดกลาง จ.ปัตตานี นายแวดือราแม มะมิงจิ ประธานคณะกรรมการอิสลามจังหวัดปัตตานี เปิดมัสยิดกลาง เพื่อเป็นตัวแทนรับมอบ อุปกรณ์เจลล้างมือ และอินทผลัม จากนายสนธิรัตน์ สนธิจิรวงศ์ รัฐมนตรีว่าการกระทรวงพลังงาน นายอนุมัติ อาหมัด สมาชิกวุฒิสภา จ.สงขลา และนายสัมพันธ์ มะยูโซะ กับเพื่อน ส.ส.พรรคพลังประชารัฐ โดยมีนายมูฮำมัดปาเรส โลหะสัญห์ เป็นตัวแทน นำมาส่งมอบ เพื่อใช้ในมัสยิด และเพื่อจัดเตรียมความพร้อมในการเปิดมัสยิดในวันพรุ่งนี้ เป็นการแสดงความห่วงใย ให้กำลังใจแก่พี่น้องประชาชนชาวมุสลิม จ.ปัตตานี ที่ได้รับผลกระทบจากสถานการณ์ การแพร่ระบาดเชื้อโควิด-19ทั้งนี้ ประธานคณะกรรมการอิสลามปัตตานี ได้มีการ พูดคุยซักซ้อมทำความเข้าใจ กับโต๊ะอิหม่าม ประจำมัสยิดต่างๆใน อ.เมืองปัตตานีที่ยื่นเจตจำนง ขอให้มีการละหมาดวันศุกร์ซึ่งตรงกับในวันพรุ่งนี้ วันที่ 15 พ.ค.หลังจากถูกปิดมานานกว่าเดือน โดยในวันนี้เจ้าหน้าที่สาธารณสุข กรรมการมัสยิด ได้ระดมทำความสะอาดโดยการฉีดน้ำยาภายในอาคารมัสยิด ทั้งภายนอกภายในทุกตารางนิ้ว มีการทำสัญญาลักษณ์จุดยืนละหมาดในระยะห่าง 2 เมตร พร้อมทั้งตั้งจุดคัดกรองวัดอุณภูมิไว้ด้านหน้าประตูทางเข้าหลายจุด เพื่อความปลอดภัยด้วยนายแวดือราแม มะมิงจิ ประธานคณะกรรมการอิสลามจังหวัดปัตตานี เปิดเผยว่า ได้ชี้แจงให้ทุกมัสยิด ให้ความร่วมมือตามกฎและมาตรการป้องกันของสำนักจุฬาราชมนตรีที่ แจ้งมาแล้วก่อนหน้านี้ เช่น การเว้นระยะห่าง 1.5 -2 เมตร การสวมใส่หน้ากากอนามัยในขณะละหมาด การอาบน้ำละหมาดมาจากที่บ้าน ใช้พรมปูละหมาดส่วนตัว และให้ทำพิธีเสร็จแล้วให้กลับบ้านทันที ซึ่งบรรดาอิหม่ามและตัวแทนที่มาในวันนี้ เข้าใจและเตรียมการไว้พร้อมหมดแล้วประธานคณะกรรมการอิสลามจังหวัดปัตตานี กล่าวด้วยว่า ขอสันติสุขจงประสบแด่ทุกท่าน หลังจากที่ทางสำนักจุฬาราชมนตรีได้กำหนดมาตรการไว้แล้วนั้น ทางมัสยิดกลางจังหวัดปัตตานีและมัสยิดในจังหวัดปัตตานีทั้งหมด มีมติจะกำหนดให้มีการละหมาดวันศุกร์ในวันพรุ่งนี้ วันที่ 15 พ.ค. เป็นครั้งแรก สำหรับมัสยิดที่มีความพร้อม หลังจากผู้ว่าราชการจังหวัดได้เปิดไฟเขียวให้แล้ว เรื่องการเปิดละหมาดในมัสยิด ให้เป็นตามดุลยพินิจการกำหนดของคณะกรรมการอิสลามประจำจังหวัด โดยเน้นย้ำเกี่ยวกับมาตรการต่างๆ ระเบียบการป้องกันภัยโรคระบาดอย่างเคร่งครัดตามที่ได้กำหนดไว้ตามกำหนด ที่จะต้องมาละหมาดในวันพรุ่งนี้นั้น ต้องมีทางเข้าออกทางเดียว ทุกคนต้องมีจุดเว้นระยะห่าง 1.5-2 เมตร ทุกคนต้องสวมหน้ากากอนามัย ทุกมัสยิดมีการทำความสะอาดและฆ่าเชื้อก่อนและหลังละหมาด มีคณะเจ้าหน้าที่สาธารณสุข เข้าตรวจวัดไข้ และอยู่ในการกำกับดูแลของกำนัน ผู้ใหญ่บ้าน ขอให้ทุกภาคส่วนให้ความร่วมมือ เพื่อให้ทุกอย่างเป็นไปอย่างความเรียบร้อย ซึ่งหลายๆ ที่ ได้เข้าไปดูแลตรวจสอบเป็นที่เรียบร้อยแล้ว ทั้งหมดที่ยื่นจำนงมา แล้ว 220 มัสยิด จึงขอให้ทุกคนเตรียมพร้อม ทำตามระเบียบอย่างเคร่งครัด เพื่อเป็นแบบอย่างในการละหมาดต่อไป จนถึงการละหมาดอีดิลฟิตรีหรือวันฮารีรายอ ที่จะถึงในอาทิตย์หน้านี้ด้วย
ประธานคณะกรรมการอิสลามปัตตานี มั่นใจ พร้อมเปิดมัสยิดละหมาดในวันศุกร์พรุ่งนี้ หลังปิดมานานร่วมเดือน กำชับมาตรการคุมเข้มผู้เข้าออก ทำความสะอาดทั้งภายในภายนอก 
ละหมาด,ละหมาดวันศุกร์,เปิดมัสยิด,ปัตตานีเริ่มละหมาด,โควิด-19,ข่าวทั่วไป